  Анжелика Тихонова корреспондент Куазь кезьыт кариськемен Глаз ёросын руль бергатӥсьёс понна шунтӥськон инты радъязы. Со сярысь ивортэ Россиысь МЧС-лэн элькунъя управлениезлэн пресс-службаез. Шунтӥськон интыез 6-тӥ тулыспалэ Качкашур гурт палан Глазкар-Эгра сюреслэн 8-тӥ иськемаз лэсьтӥзы. Отын вань 30 адями тэрымон кык палаткаос, пӧраськон инты, гуръёс, зарядить карыны арбериос, изён интыос но генераторъёс. Шунтӥськон инты куинь нунал ӵоже ужалоз. Сыӵе интыослэн ужпумзы шуг учыре шедем адямиослы эм но психологи юрттэт сётон, пӧсь сиён но кулэ луись арбериос ӵектон. Тегъёс: МЧС Удмуртия Глазкар Тол Мерлык  